Թեմականի աշակերտական շրջանին արդէն Դաշնակցութեան անդամագրւած, Արամ 1901-ին ուղարկւեցաւ Բաքու՝ Անդրկովկասի նաւթային կենտրոնի հայ պանդուխտ բանւորներուն ազգային-յեղափոխական պատրաստութեան ու կազմակերպման գործին լծւելու առաքելութեամբ: Թէեւ Արամի սիրտը Երկիր անցնելու գաղափարական հուրով կայրէր՝ հայ ազգային-ազատագրական կենդանի պայքարին իր մասնակցութիւնը բերելու մտասեւեռումով, բայց Բաքւի ՀՅԴ Կ. կոմիտէն նախընտրեց իր մօտ պահել գաղափարական խոր համոզումներու տէր եւ կազմակերպական մեծ շնորհներով օժտւած երիտասարդ Արամը, որպէսզի շարունակէ դէպի Երկիր ուխտաւորներու պատրաստութեան պատասխանատու գործը: